Church Mission Society
Store norske leksikon,Religion og filosofi,Religioner og livssyn,Kristendom,Kristen misjonsvirksomhet
Church Mission Society (CMS) er en britisk kristen misjonsorganisasjon. Den er en av verdens eldste og største misjonsorganisasjoner. I løpet av selskapets over 200 år lange historie har mer enn 9000 mennesker arbeidet som misjonærer for CMS.
Church Mission Society ble grunnlagt i London i 1799 med navnet Society for Missions in Africa and the East. Organisasjonen endret navn til Church Missionary Society i 1812, og til Church Missionary Society (CMS) i 1995.En rekke CMS avdelinger har blitt startet i andre land. Til å begynne med var dette underavdelinger av den britiske, men i dag blir de drevet som en del av selvstendige nasjonale kirker. Organisasjonen har fra starten vært knyttet til den anglikanske kirke og protestantiske kirkesamfunn. Historie  De første misjonærene ble sendt ut i 1804 og var utdannet ved Berlin-seminaret til den evangelisk-lutherske kirken i Württemberg i Tyskland. Fram til rundt 1825 var omtrent halvparten av misjonærene som ble sendt ut utdannet ved seminaret i Berlin og senere fra seminaret i Basel i Sveits. Et eksempel er den svenske teologen og misjonæren Peter Fjellstedt som var utdannet av Baselmisjonen i Sveits. Han reiste ut som misjonær for CMS til India i 1832 og senere til Smyrna i det Ottomanske rike og til Malta. Fjellstedt fikk senere en viktig rolle i utviklingen av svensk misjon og utdannelse av svenske misjonærer. CMS var spesielt aktiv i områdene Storbritannia hadde kolonisert, og misjonen ble opplevd støtte for britiske kolonimyndigheter. Rekrutteringen av misjonærer ble etter hvert mest britisk. Senere politiske og militære konflikter gjorde også at det ble stilt spørsmål ved lojaliteten til misjonærer fra andre land. Rekrutteringen av misjonærer ble derfor etter hvert nesten i sin helhet fra britiske områder.Misjonen etablerte misjoner over hele verden: Vest-Afrika (1804) Vest-India (1813) New Zealand (1814) India (1814) Midtøsten (1815) Ceylon (Sri Lanka) (1817) Canada (Nord- Vest) (1822) Australia (1825) Egypt (1825–1867 og på nytt i 1882) Etiopia (1827) Sør-Afrika (1837) Øst-Afrika (1844) Kina (1844) Palestina (1851) Mauritius (1854) Madagaskar (1863) Tanzania (1864) Japan (1868) Iran (Persia) (1869) Irak (1883) Sudan (1899) Sør-Sudan (1905) I 1922 ble organisasjonen delt. En evangelisk liberal retning fikk kontroll over CMS hovedkvarter, mens en mer konservativ evangelisk retning brøt ut og startet Bible Churchmen Society (BCMS), som senere endret navn til Crosslinks.En rekke organisatoriske endringer og sammenslåinger med andre misjonsbevegelser fulgte spesielt etter andre verdenskrig. Blant de viktigste var at Church of England Zenana Missionary Society inn i CMS i 1957, Mid-Africa Ministry tidligere Ruanda Mission gikk inn i 1999 og i South America Mission Society (SAMS) ble en del av CMS i 2010. I 2004 ble det startet et internasjonalt nettverk av anglikanske og etter hvert protestantiske misjonsbevegelser under navnet Faith2Share.Organisasjonen fikk sin første kvinnelige generalsekretær, Diana Witts, og sin første ikke-britiske generalsekretær, Michael Nazir-Ali, i 1990 årene. I 2007 flyttet CMS sitt administrative hovedkvarter fra London til Oxford. Dagens CMS Dagens CMS står for en liberal økumenisk evangelisk teologi. Organisasjonen hadde i 2016 151 misjonspartnere i 30 land og 62 lokale partnere i 26 land. I tillegg var det 127 samarbeidspartnere (mission associates). De siste var finansielt og organisatorisk uavhengige av CMS. Finansieringen av virksomheten kom fra bidrag fra enkeltpersoner, menigheter og fra historiske fond. Arkiver De historiske arkivene til CMS ligger i «The Church Mission Archive» i «Special Collections» på Universitet i Birmingham. Arkivet fra CMS er unikt både fordi det strekker seg så langt tilbake og på grunn av sitt omfang. Les mer i Store norske leksikon kristen misjonsvirksomhet misjon Peter Fjellstedt Eksterne lenker Church Mission Society CMS Archives (Birmingham) Litteratur Hewitt, Gordon (1971). The Problems of Success, A History of the Church Missionary Society 1910 – 1942: Volume I, In Tropical Africa. The Middle East, At Home. . London: SCM Press. Hewitt, Gordon (1977). The Problems of Success, A History of the Church Missionary Society 1910 – 1942: Volume II: Asia Overseas Partners. London: SCM Press. Murray, Jocelyn (1985). Proclaim the Good News. A Short History of the Church Missionary Society. London: Hodder & Stoughton. Seeley & Sons (1813 – 1855). Missionary Register. London: Seeley & Sons Stock, Eugene (1899 – 1916).The History of the Church Mission Society (1899–1916 (Fire bind). London: Church Missionary Society Ward, Kevin og Stanley, Brian (2000). The Church Mission Society and World Christianity. Richmond, Surrey: Curzon Press/ Cambridge: William B. Eerdman Publishers